CELEX: 22016D0517
Language: bg
Date: 2015-02-25 00:00:00
Title: Решение на Съвместния комитет на ЕИП № 29/2015 от 25 февруари 2015 година за изменение на приложение XVII (Интелектуална собственост) към Споразумението за ЕИП [2016/517]

7.4.2016   
               
               
                  BG
               
               
                  Официален вестник на Европейския съюз
               
               
                  L 93/44
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 29/2015
      от 25 февруари 2015 година
      за изменение на приложение XVII (Интелектуална собственост) към Споразумението за ЕИП [2016/517]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2012/28/ЕС на Европейския парламент и на Съвета от 25 октомври 2012 г. относно някои разрешени начини на използване на осиротели произведения (1) следва да бъде включена в Споразумението за ЕИП.
               
            
                  (2)
               
               
                  По практически причини актовете, изброени под заглавието „АКТОВЕ, КОИТО ДОГОВАРЯЩИТЕ СЕ СТРАНИ ОТБЕЛЯЗВАТ“ в приложение XVII към Споразумението за ЕИП, се преномерират.
               
            
                  (3)
               
               
                  Поради това приложение XVII към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Приложение XVII към Споразумението за ЕИП се изменя, както следва:
      
                  1.
               
               
                  Под заглавието „АКТОВЕ, КОИТО ДОГОВАРЯЩИТЕ СЕ СТРАНИ ОТБЕЛЯЗВАТ“ точка 10 (Резолюция 92/C-138/01 на Съвета) и точка 11 (Съобщение на Комисията от 27 октомври 1992 г.) се преномерират на точки 1 и 2.
               
            
                  2.
               
               
                  След точка 9з (Директива 2008/95/ЕО на Европейския парламент и на Съвета) се вмъква следното:
                  
                              „10.
                           
                           
                              
                                 32012 L 0028: Директива 2012/28/ЕС на Европейския парламент и на Съвета от 25 октомври 2012 г. относно някои разрешени начини на използване на осиротели произведения (ОВ L 299, 27.10.2012 г., стр. 5).
                              За целите на настоящото споразумение разпоредбите на директивата се четат със следната адаптация:
                              
                                          а)
                                       
                                       
                                          Държавите от ЕАСТ участват в посочената в член 3, параграф 6 единна публичнодостъпна онлайн база данни, създадена от Службата за хармонизация във вътрешния пазар. Държавите от ЕАСТ поемат разноските за превод на исландски и норвежки език, когато е необходимо.
                                       
                                    
                                          б)
                                       
                                       
                                          За държавите от ЕАСТ датата на прилагане, посочена в член 8, е датата на влизане в сила на Решение № 29/2015 на Съвместния комитет на ЕИП от 6 февруари 2015 г.“
                                       
                                    
                        
            Член 2
      Текстовете на Директива 2012/28/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 26 февруари 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 25 февруари 2015 година.
         
            
               За Съвместния комитет на ЕИП
            
            
               Председател
            
            Gianluca GRIPPA
         
      
      
         (1)  ОВ L 299, 27.10.2012 г., стр. 5.
      
         (*)  С отбелязани конституционни изисквания.